跟湘江有关的诗句有哪些?
1、《再上湘江》唐,柳宗元。
好在湘江水,今朝又上来。
不知从此去,更遣几年回。
2、《渡湘江》唐,杜审言。
迟日园林悲昔游,今春花鸟作边愁。
独怜京国人南窜,不似湘江水北流。
3、《秋宿湘江遇雨》唐,谭用之。
江上阴云锁梦魂,江边深夜舞刘琨。
秋风万里芙蓉国,暮雨千家薜荔村。
乡思不堪悲橘柚,旅游谁肯重王孙。
渔人相见不相问,长笛一声归岛门。
4、《晚泊湘江》唐,宋之问。
五岭恓惶客,三湘憔悴颜。
况复秋雨霁,表里见衡山。
路逐鹏南转,心依雁北还。
唯馀望乡泪,更染竹成斑。
5、《湘江曲》唐,张藉。
湘水无潮秋水阔,湘中月落行人发。
送人发,送人归,白苹茫茫鹧鸪飞。